Sporazum o miru u Sudanu - 2005-01-14
Sporazum vlade u Khartumu i Narodnog pokreta za oslobodjenje Sudana ne riješava sukob u regionu Darfura.
Vlada u Sudanu i pobunjenička grupa koja sebe naziva Narodni pokret za oslobodjenje Sudana potpisali su sporazum o okončanju gotovo 22 godine dugog civilnog rata. Sukob izmedju islamske vlade u Khartumu protiv uglavnom animista i krišćana na jugu Sudana stvorio je uvjete u kojima je umrlo 2 miliona ljudi, uglavnom od gladi i od bolesti, dok je 4 miliona ljudi ostalo bez domova. Prvi potpredsjednik Sudana, Ali Uthman Muhammad Taha, i vodja Narodnog pokreta za oslobodjenje Sudana, John Garang potpisali su sporazum. Prema tom sporazumu, južni dio Sudana će dobiti političku i religijsku autonomiju i učestvovati u raspodjeli sudanskih prihoda od nafte. Islamski zakoni će se primjenjivati na sjeveru, ali ne i na jugu zemlje. Jug će imati šestogodišnji period samo-uprave, koji će završiti referendumom o ostajanju u sastavu Sudana. Sporazumom se, takodjer, gospodinu Garangu nudi mjesto prvog potpredsjednika Sudana, odnosno preuzimanje funkcije koju trenutno obavlja gospodin Taha. Sporazum pribavlja i nove osnove za cijeli Sudan, uključujući decentralizaciju moći države i otvaranje političkog sistema u Karhumu. I pored svega toga, sporazum ne riješava sukob u regionu Darfura na zapadu Sudana. Na hiljede afričkih sudanaca su ubijeni u napadima na njihova sela pripadnika Janjaweed Arapske milicije koju podržava sudanska vlada. Napadi su doveli do iseljavanja oko 2 miliona ljudi u kampove u kojima na hiljede ljudi umiru od bolesti i izgladnjelosti. Državni sekretar Colin Powell zatražio je od vlade Sudana i Narodnog pokreta za oslobodjenje Sudana da okončaju sukob. - Ti novi mirovni partneri moraju zajedno, odmah, raditi na okončanju nasilja i užasa koji se i dalje dogadjaju u Darfuru - ne sljedećeg mjeseca ili u prelaznom periodu, nego odmah, počevši od danas. Sjedinjene Države i svjetska zajednica očekuju da novi partneri koriste sve što mogu kako bi zaustavili nasilje, i očekujemo da vidimo brze pregovore o rješenju krize u Darfuru, rekao je gospodin Powell. Sjedinjene Države se nadaju unapredjenju odnosa sa Sudanom, koji je bio pod striktnim američkim sankcijama duži niz godina. Ali, gospodin Powell upozorava da će ”postizanje pozitivnih odnosa biti moguće jedino u kontekstu mira u cijeloj zemlji“.